محمد عبد الکریم

محمد عبد الکریم شیخ ایک معروف سوڈانی عالمِ دین ہیں، جنہیں سوڈان اور عالمِ اسلام کے بہترین قراء میں شمار کیا جاتا ہے۔ ان کی پیدائش 9 ستمبر 1968ء کو شہر دنقلا کے قریب واقع گاؤں مشو میں ہوئی۔ وہ خرطوم کے مجمع اسلامی مسجد کے امام و خطیب ہیں۔ شادی شدہ ہیں اور ان کے سات بچے (دو بیٹے اور پانچ بیٹیاں) ہیں۔ 
 تعلیم و تربیت 
ابتدائی تعلیم مکہ مکرمہ میں حاصل کی۔ پھر جدہ کی جامعہ الملک عبد العزیز سے اسلامیات میں بی اے کیا۔ بعد ازاں جامعہ خرطوم سے اسلامیات میں ایم اے اور پی ایچ ڈی کی ڈگریاں حاصل کیں۔

 قرآنی تعلیم 
انھوں نے معہد ارقم لتحفيظ القرآن بالحرم مكی سے حفظِ قرآن کی سند حاصل کی اور قراءات سبع میں اجازہ بھی پایا۔
شیخ محمد عبد الکریم بتاتے ہیں:

انھوں نے شیخ محمد اسود شنقیطی سے رسم القرآن (قرآنی کتابت کے اصول) کا علم حاصل کیا اور شیخ محمد الحبيب شنقيطی سے علم الفرائض اور الفیہ ابن مالک پڑھی ۔
 دیگر اساتذہ 
شیخ سفر بن عبد الرحمن حوالی سے عقیدہ طحاویہ (عقائد) پڑھی۔
شیخ عبد اللہ بن بیہ سے مراقی السعود (اصولِ فقہ) اور بدایة المجتہد (فقہ) کے ابواب پڑھے۔

شیخ محمد صالح عثیمین رحمہ اللہ سے 1990ء میں عُنیزہ میں تعلیم حاصل کی اور ان کے علم و اخلاق سے بہت فیض پایا۔

شیخ خلدون الأحدب اور شیخ محمد علی آدم اثيوبی سے مصطلح الحدیث (اصطلاحاتِ حدیث) میں تعلیم حاصل کی اور کتبِ ستہ میں اجازت پائی۔
1989ء میں شیخ ناصر الدین الالبانی رحمہ اللہ سے ملاقات کی اور ان کے سامنے قراءات و حدیث کے مسائل پر گفتگو کی۔

شیخ عبد العزیز بن باز رحمہ اللہ کے مکہ اور طائف میں دروس سے بھی فیض حاصل کیا۔

آخر میں وہ دعا کرتے ہیں:

 مناصب 
 رئیس، شعبۂ الثقافة الإسلامية – کلیۃ مطلوبات الجامعہ۔
 رکن، مجلسِ امناء منظمة ذي النورين الخيرية (الخرطوم)۔
 رئیس، اللجنة الدعوية بالرابطة الشرعية للعلماء والدعاة۔
 رکن، اللجنة الاستشارية بوزارة الأوقاف والشؤون الدينية (سوڈان)۔
 امام و خطیب، مسجد المجمع الإسلامي، الجريف غرب – الخرطوم۔
 امینِ عام، رابطة علما المسلمين۔
 رئیس، تیار نصرة الشريعة ودولة القانون – الخرطوم۔ 

 حوالہ جات 

زمرہ:جامعہ ملک عبد العزیز کے فضلا
زمرہ:بقید حیات شخصیات
زمرہ:ویکی ڈیٹا والے صفحات
زمرہ:1968ء کی پیدائشیں